# Gorka Urbizu

Gorka Urbizu Ruiz (Pamplona, Navarra, 31 de maig de 1977) ha estat el cantant i guitarrista de la banda Berri Txarrak.
Des que era petit ja tocava el piano i l'acordió a Lekunberri. I amb 14 anys va començar a participar en grups de música com a teclista. Amb Aitor Goikoetxea fundaria Berri Txarrak el 1994, grup en el que Gorka faria de cantant i guitarrista, tot i que també en alguns àlbums tocaria alguns temes al piano. Hi va treballar com a cantant i guitarrista fins al final de la carrera de la banda el 2019.
El 2024, va publicar el seu primer treball en solitari, titulat "Hasiera Bat", de deu cançons.
A més, ha participat en altres projectes musicals. Per exemple, el 1999 amb la banda Idi Bihotz en el disc "Arimaerratu", on hi cantaria i tocaria el piano. L'any 2005 al grup Peiremans en el seu àlbum "Peiremans +". Dos anys més tard, el 2007 i 2008 col·laboraria amb Bihotz Bakartien Kluba i també es va animar amb Katamalo.

## Discografia
### Berri Txarrak (1994 - 2019)

* Maketa - No comercialitzada
* Berri Txarrak - 1997 (GOR Diskak)
* Ikasten - 1999 (GOR Diskak)
* Eskuak/Ukabilak - 2001 (GOR Diskak)
* Libre © - 2003 (GOR Diskak)
* Jaio.Musika.Hil - 2005 (GOR Diskak)
* Payola - 2009 (Roadrunner / Only In Dreams)
* Haria - 2011 (Kaiowas Records / Only In Dreams)
* Denbora Da Poligrafo Bakarra - 2014 (Only in Dreams)
* Infrasoinuak - 2017 (Only in Dreams)

#### Àlbums en directe

* Zertarako Amestu - 2007 [DVD] (GOR Diskak)

#### Recopilatoris

* Denak ez du balio (SINGLES 1997-2007) (recopilatori) - 2010 (GOR Diskak)

### Idi Bihotz (1999)

* Arimaerratu - 1999 (Oihuka)

### Peiremans (2005)

* Peiremans + - 2005 (GOR Diskak)
* Bigarren Saria - 2016 (Only In Dreams)

### Katamalo (2007 - 2008)

* Katamalo Bihotz Bakartien Kluba - 2007 (GOR Diskak)
* ERANTZI Katamalo zuzenean - 2008 (Gaztelupeko Hotsak)

### Participació en altres àlbums

* Nafarroa, hitza dantzan 2001 (GOR Diskak).
* Navarra, tierra de rock / Rock Lurraldea
* Tributo a Judas Priest - 2000 (Zero Records)
* Bisai Berriak - 2002 - Cançó escrita i publicada per la celebració de la trobada Gazte Topagunerako de les joventuts d'esquerres basques a Elorrio
* Nostrat - Disc de Kop en que Berri Txarrak hi canta Sols el poble salva el poble.

## Persecució judicial

El 5 de setembre del 2009 va ser citat pel jutge Fernando Andreu a l'Audiència Nacional, per la participació de Gorka al lloc web Gaztesarea i se l'acusava de col·laborar amb "banda armada" juntament amb 6 persones més. Entre les sis persones més figurava també el surfista Iker Acero que llavors era el president de l'associació Gaztesarea Kultur Elkartea i responsable de la pàgina web, i també els bertsolaris Jon Maia i Arkaitz Estiballes. En l'anomenat "Cas Gaztesarea" s'acusava als joves d'haver col·laborat amb Segi a través del portal d'internet juvenil Gaztesarea. L'acusació es basava en el fet que a la web "s'oferia la compra de bons d'ajut i participacions en rifes per ajudar el finançament de Segi" entitat relacionada amb l'entorn d'ETA. Finalment a Gorka Urbizu i a la resta no se'ls arribà a demanar cap mesura contra ells. El 13 de gener de 2010, Gaztesarea publicaria la seva última notícia acomiadant-se a la joventut basca i a les diverses organitzacions juvenils del País Basc. Com a causa del tancament es feia al·lusió a l'operació policial desenvolupada per la Guàrdia Civil el 29 de juliol de 2009 contra quasi una desena de joves citats judicialment que hagueren d'acudir a Madrid a l'Audiència Nacional. Gaztesarea s'havia iniciat l'1 de març de 2003 com un mitjà de comunicació horitzontal, plural i participatiu que havia rebut fins i tot el premi «Argia». A més de notícies sobre la joventut basca, s'hi podien trobar notícies sobre sexualitat, música, ensenyança o cultura basca.

## Referències

* ↑ «Berria.eus - Pareak Bai» (en basc). Berria, 22-08-2004 [Consulta: 17 gener 2015]. Arxivat 21 de març 2008 a Wayback Machine.
* ↑ Santos Amarika, Unai. «Idi Bihotz 'Arimaerratu'» (en basc). herriko burdina. [Consulta: 17 gener 2015].
* ↑ «GOR DISCOS ~ peiremans +: peiremans + (gorka urbizu + imanol ubeda + txiki kashbad + marino goñi)» (en castellà). GOR Discos [Consulta: 17 gener 2015]. Arxivat 16 de desembre 2007 a Wayback Machine. «Còpia arxivada». Arxivat de l'original el 2007-12-16. [Consulta: 17 gener 2015].
* ↑ «Peiremans+ "Bigarren Saria" CD (2016) - BERRIDENDA». BTX Official Store. berritxarrak.net. [Consulta: 14 juny 2016].
* ↑ «Peiremans+ – Bigarren Saria (2016)» (en castellà). todopunk.com, 16-04-2016 [Consulta: 14 juny 2016]. Arxivat 29 de juny 2016 a Wayback Machine.
* ↑ «GOR DISCOS ~ bihotz bakartien kluba: katamalo» (en castellà). GOR Discos. Arxivat de l'original el 6 de desembre 2008. [Consulta: 17 gener 2015].
* ↑ «Erantzi —». Gaztelupeko Hotsak. [Consulta: 17 gener 2015].
* ↑ «Katamalo – Erantzi (2008)» (en castellà). todopunk.com, 28-06-2014 [Consulta: 17 gener 2015]. Arxivat 3 de març 2016 a Wayback Machine.
* ↑ «GARA - Zazpi euskal herritar Audientzia Nazionalera deitu dituzte Gaztesarearekin lotuta». GARA, 05-09-2009 [Consulta: 17 gener 2015].
* ↑ «El jutge deixa en llibertat els tres detinguts per finançar Segi amb sortejos - Política». El Periódico, 31-07-2009 [Consulta: 17 gener 2015].
* ↑ «Detienen al surfista Iker Acero, responsable de la web www.gaztesarea.net» (en castellà). diariovasco.com, 29-07-2009 [Consulta: 1r febrer 2015].
* ↑ «En libertad el surfista Iker Acero, aunque el juez le vincula a la financiación de ETA.» (en castellà). El Correo, 01-08-2009 [Consulta: 17 gener 2015]. Arxivat 1 de febrer 2015 a Wayback Machine.
* ↑ «Andreu deja en libertad a tres jóvenes acusados de colaborar con ´Gaztesarea´» (en castellà). La Nueva España - Diario Independiente de Asturias, 07-09-2009 [Consulta: 17 gener 2015].
* ↑ «Tres personas de Gaztesarea.net detenidas bajo la acusación de financiar a Segi» (en castellà i basc). Baietz Fundazioa, 30-07-2009 [Consulta: 1r febrer 2015].
* ↑ «Gaztesarea, objeto de ataques judiciales, deja de informar tras siete años de andadura» (en castellà). GARA, 14-01-2010 [Consulta: 1r febrer 2015].
* ↑ «Gaztesareak agur esan du gaur» (en basc). GARA, 13-01-2010. Arxivat de l'original el 26 de març 2010. [Consulta: 1r febrer 2015].